ሩሲያ የኮሮና ወረርሽኝን ለመግታት የጣለችውን የእንቅስቃሴ ገደብ የሚጥሱ ሰዎችን ማንነት የሚለይ ካሜራ ተከለች፡፡
ባሕር ዳር፡ መጋቢት 26/2012 ዓ.ም (አብመድ) የኮሮና ወረርሽኝን ስርጭት ለመቆጣጠር ሞስኮን ጨምሮ ብዙ ከተሞቿ ላይ የእንቅስቃሴ ገደብ የጣለችው ሩሲያ ገደቡን ጥሰው ከቤት የሚወጡ ሰዎችን የፊት ገጽታ በትክክል መለዬት የሚችሉ በአስር ሺዎች የሚቆጠሩ ካሜራዎችን በማቀናጀት ሥራ ላይ አውላች፡፡የከተሞቹ ባለስልጣናት በካሜራዎቹ ተጠቅመው በየቦታው ሰዎች ከቤታቸው ሲወጡ እየተከታተሉ ቅጣት ይጥላሉ፤ ሩሲያ ግለሰቦችን በስልክ ቁጥሮቻቸው ተጠቅማ ከካሜራው ጋር በማቀናጀት የመከታተል ሐሳብም እንዳላት ተነግሯል፡፡የኮሮና ቫይረስ የተነሳባት ቻይና ደግሞ ዛሬ በሦስት ደቂቃ ፀጥታ በኮሮና የሞቱ ዜጎቿን አስባለች፡፡ ከ3 ሺህ 300 በላይ ሰዎችን በቫይረሱ የተነጠቀችው ቻይና ዛሬ ለሦስት ደቂቃ ያክል በቆዬ ሀገር አቀፍ ፀጥታ ሟቾችን አስባለች፡፡ሟቾች በተዘከሩበት ፀጥታ የቻይና ሰንደቅ ዝቅ ብሎ ተውለብልቧል፤ የቻይና መርከቦች፣ ባቡሮችና መኪኖች ደግሞ ለሦስት ደቂቃ የጡሩንባ ጩኸት አሰምተዋል፡፡